રાજકોટ: ચૂંટણી પુરી થયાને હજુ 15 દિવસ થયા, મનપા દ્વારા ત્રીજી વખત પાણીકાપ મૂકવામાં આવ્યો | CN24NEWS
Home ગુજરાત રાજકોટ: ચૂંટણી પુરી થયાને હજુ 15 દિવસ થયા, મનપા દ્વારા ત્રીજી વખત...
રાજકોટ: ચૂંટણી પુરી થયાને હજુ 15 દિવસ થયા, મનપા દ્વારા ત્રીજી વખત પાણીકાપ મૂકવામાં આવ્યો
રાજકોટ મહાનગરપાલિકાની ચૂંટણી પુરી થયાને હજુ 15 દિવસ થયા છે અને આ 15 દિવસમાં મનપા દ્વારા ત્રીજી વખત પાણીકાપ મૂકવામાં આવ્યો છે. આજે ત્રીજી વખત શહેરના 5 વોર્ડમાં પાણીકાપ મૂકવાની જાહેરાત મનપાના વોટર વર્ક્સ વિભાગ દ્વારા કરવામાં આવી છે. ન્યારી ફિલ્ટર પ્લાન્ટ ખાતે GSR નંબર 3, 4 અને 5ની સફાઇ કામગીરી કરવા માટે આજે શહેરના વોર્ડ નંબર1,2,8,9 અને 10 મળી કુલ 5 વોર્ડમાં પાણીકાપ મૂકવામાં આવ્યો છે. જેના કારણે અંદાજીત 2 લાખ જેટલા લોકોને પાણી નહીં મળી શકે. આ ઉપરાંત 13 માર્ચના રોજ વોર્ડ નં.8,11 અને 13 મળીને કુલ 3 વોર્ડમાં અને 14 માર્ચના રોજ વોર્ડ નં.1,2,8,9 અને 10 મળીને કુલ 5 વોર્ડમાં પાણીકાપ મુકવામાં આવશે.
એક તરફ નર્મદા નીર રાજકોટના જળાશયોમાં ઠાલવી રાજકોટને પાણીકાપ નહીં વેઠવો પડે તેવી પોકળ વાતો શાસકો દ્વારા કરવામાં આવી રહી છે તો બીજી તરફ ચૂંટણી પુરી થયાના બીજા દિવસથી જ ટેકનિકલ કારણ ધરી અને કોઈને કોઈ રીતે ત્રીજી વખત પાણીકાપની જાહેરાત કરવામાં આવી છે. હજુ તો ઉનાળાની શરૂઆત થઇ છે અને આ શરૂઆતથી જ પાણીકાપ શરૂ થતાં લોકોમાં પણ રોષ જોવા મળી રહ્યો છે.
શહેરમાં એક એવી પણ ચર્ચા ચાલી રહી છે કે ચૂંટણી પુરી એટલે ગરજ પુરી ચૂંટણી સમયે રેગ્યુલર પાણી વિતરણના નામે મત મેળવ્યા બાદ આજે ચૂંટણી પુરી થતા જ પાણીકાપ અલગ અલગ વિસ્તારોમાં શરૂ કરી દેવાયો છે. ફિલ્ટર પ્લાન્ટ પર સફાઇ કરવી હોય તો ચૂંટણી સમયે પણ થઇ શકે પરંતુ પાણી માટે જનતાના મત તૂટે નહિ તે માટે ચૂંટણી સમયે કોઇ પણ જગ્યાએ પાણીકાપ આપવામાં આવ્યો ન હતો.
Previous articleમિતાલી રાજે બની ઈન્ટરનેશનલ ક્રિકેટમાં 10000 રન કરનાર પહેલી ભારતીય મહિલા ક્રિકેટર
Next articleT-20 મેચ પહેલા GCAએ છેલ્લી ઘડીએ લીધો મોટો નિર્ણય, સ્ટેડિયમની ક્ષમતાના માત્ર 50 ટકા દર્શકોને પ્રવેશ